Document ID: 32005D0922

POLITIKAS UN DROŠĪBAS KOMITEJAS LĒMUMS ESPM/1/2005
(2005. gada 25. novembris)
par Eiropas Savienības Policijas misijas (ESPM) Bosnijā un Hercegovinā (BiH) vadītāja/policijas komisāra iecelšanu amatā
(2005/922/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību, un jo īpaši tā 25. panta trešo daļu,
ņemot vērā Padomes Vienoto rīcību 2005/824/KĀDP (2005. gada 24. novembris) par Eiropas Savienības Policijas misiju (ESPM) Bosnijā un Hercegovinā (BiH) (1), un jo īpaši tās 9. panta 1. punktu,
tā kā:
(1)
Vienotās rīcības 2005/824/KĀDP 9. panta 1. punktā paredzēts, ka Padome pilnvaro Politikas un drošības komiteju pieņemt attiecīgus lēmumus saskaņā ar Līguma 25. pantu, tostarp pēc ģenerālsekretāra/Augstā pārstāvja ierosinājuma iecelt misijas vadītāju/policijas komisāru.
(2)
Ģenerālsekretārs/Augstais pārstāvis ir ierosinājis iecelt amatā Vincenzo Coppola kungu,
IR NOLĒMUSI ŠĀDI.
1. pants
Ar šo Vincenzo Coppola kungs tiek iecelts par Eiropas Savienības Policijas misijas (ESPM) Bosnijā un Hercegovinā (BiH) vadītāju/policijas komisāru no misijas sākšanas dienas. Līdz minētajai dienai viņš darbojas kā plānošanas grupas vadītājs.
2. pants
Šis lēmums stājas spēkā tā pieņemšanas dienā.
To piemēro līdz 2006. gada 31. decembrim.
Briselē, 2005. gada 25. novembrī

Labels: 18
9
5
15